***NÓRÁP ÖNKORMÁNYZAT***

***KÉPVISELŐ-TESTÜLETE***

***8591 Nóráp Kossuth utca 48.***

***Szám***: Pk/30-19/2023.

***Jegyzőkönyv***

***Készült***: Nóráp Község Önkormányzat képviselő-testületének 2023. november 23-án 18.00 órakor megtartott nyilvános testületi ülésről.

***Az ülés helye: Polgármesteri Hivatal***

Nóráp Kossuth utca 48.

***Jelen vannak***: Horváth József Csaba polgármester

Kereszt Roland alpolgármester

Berki-Varga Petra

Merész Géza

Tóth Orsolya képviselők (5 fő)

Tanácskozási joggal részt vett: Kissné Szántó Mária jegyző

Lakosság részéről 6 fő érdeklődő volt.

(jelenléti iv a jkv. 1. melléklete)

**Horváth József Csaba polgármester** köszöntötte a képviselőket, Megállapította, hogy az 5 fő képviselőből 5 fő megjelent, az ülés határozatképes, azt megnyitotta.

Javasolta az alábbi napirend elfogadását, a kiküldött meghívóban foglaltaknak megfelelően.

(meghívó a jkv. 2. melléklete)

**Napirend**

1. A települési hulladékkal kapcsolatos hulladékgazdálkodási közszolgáltatásról szóló 12/2014.(XII.2.) önkormányzati rendelet hatályon kívül helyezése
2. Közmeghallgatás időpontjának kitűzése
3. Mikulás napi ajándékozásról döntés
4. Hótolási ügyelet hiánya, pótlása
5. Pápai Többcélú Kistérségi Társulás Társulási Megállapodás módosítása
6. 2024. évi belső ellenőrzési terv ismertetése, elfogadása
7. Karácsonyi támogatásokról döntés
8. Polgármesteri beszámolók: településrendezési terv állása, normatív állami támogatás megvonása, MFP pályázat kondipark- beszámoló, SMB Leader pályázat (2022. évi falunapi támogatás) elszámolás állása, ünnepi díszkivilágítás, gázmérőcsere-konvektorok időszakos felülvizsgálata, Glied-Berke Barbara-(Dental fogászat) községi felajánlása, Márton nap értékelése, Országház látogatási ajánlatok ismertetése, temető tereprendezés, Groupama Biztosító ajánlatának elfogadása , Invitel szerződés és lakossági panaszok, kamerarendszer együttműködési megállapodás hiánya Nóráp E-on az ünnepi díszkivilágítás terve alapján, Virágos Magyarországért eredmény beszámolója

A képviselők a napirendi javaslatot egyhangúlag elfogadták, más napirendre javaslat nem volt.

**Napirend tárgyalása:**

**1.) A települési hulladékkal kapcsolatos hulladékgazdálkodási közszolgáltatásról szóló 12/2014.(XII.2.) önkormányzati rendelet hatályon kívül helyezése**

**Előadó:** **Horváth József Csaba polgármester**

**Horváth József Csaba polgármester** megállapította, hogy a napirend anyagát a képviselők a meghívóval együtt kézhez kapták. (jkv. 3. melléklete) Fentiek alapján javasolja a rendelet tervezet elfogadását.

A képviselők a javaslattal egyetértettek, hozzászólás nem volt.

Nóráp Község Önkormányzat Képviselő-testülete 5 igen szavazattal – ellenszavazat és tartózkodás nélkül – az alábbi rendeletet alkotta:

**Nóráp Község Önkormányzata Képviselő-testületének**

**14/2023. (XI. 30.) önkormányzati rendelete**

**A települési hulladékkal kapcsolatos hulladékgazdálkodási közszolgáltatásáról szóló 12/2014. (XII.2.) önkormányzati rendelet hatályon kívül helyezéséről**

(A rendelet a jkv. 4. melléklete)

**2.) Közmeghallgatás időpontjának kitűzése**

**Előadó: Horváth József Csaba polgármester**

**Horváth József Csaba polgármester** javasolta, hogy a közmeghallgatást 2023. december 8-án (pénteken) 18 órakor tartsák.

A képviselők a javaslattal egyetértettek.

Nóráp község Önkormányzat Képviselő-testület 5 igen szavazattal -ellenszavazat és tartózkodás nélkül – az alábbi határozatot hozta:

**76/2023. (XI.23.) KT határozat**

Nóráp Község Önkormányzatának Képviselő-testülete a 2023. évi közmeghallgatás időpontját 2023. december 8-án 18.00 órai időpontra tűzte ki.

Felkérte a képviselő-testület a polgármestert, hogy a lakosság értesítéséről gondoskodjon.

**3.) Mikulás napi ajándékozásról döntés**

**Előadó: Horváth József Csaba polgármester**

**Horváth József Csaba polgármester** szóbeli előterjesztésben ismertette a napirendet. Elmondta, hogy Tóth Orsolya képviselő képviselői tiszteletdíjának egy részét ajánlotta fel a csomagok költségeihez. Javaslata kb. 2.000 Ft/fő összegben állítsák össze a csomagokat. Vállalja az édességek beszerzését, a csomagok összeállítására Tóth Orsolya képviselőt és Lovas Viktória kulturális munkatársat kéri fel.

Takács Attila helyi lakos 10.000 Ft támogatást ajánlott fel a mikulás rendezvény költségeihez. A polgármester és a képviselők megköszönték a támogatást,. A polgármester kérte a képviselőket a szavazásra a mikulás csomagok értékének meghatározásához.

Nóráp község Önkormányzat Képviselő-testület 5 igen szavazattal -ellenszavazat és tartózkodás nélkül – az alábbi határozatot hozta:

**77/2023. (XI.23.) KT határozat**

Nóráp Község Önkormányzatának Képviselő-testülete a nórápi gyermekek részére adandó Mikulás csomagok értékét 2.000 Ft összegben határozza meg. Felkéri a képviselő-testület a polgármestert az édességek beszerzésére, illetve Tóth Orsolya képviselőt és Lovas Viktória kulturális munkatársat a csomagok összeállítására.

**4.) Hótolási ügyelet hiánya, pótlása**

**Előadó: Horváth József Csaba polgármester**

**Horváth József Csaba polgármester** szóbeli előterjesztésben elmondta, hogy Kapcsándi Zoltán vállalkozó – szerződés alapján végezte a téli időszakban a hótolást szükség szerint – a szerződést felmondta, a továbbiakban nem vállalja, ezért gondoskodni kell arról, hogy szükség esetén a munkát elvégezzék.

Előzetes egyeztetés alapján Szautner László helyi vállalkozó, aki a képviselő-testületi ülésen jelen van, vállalja a munkát. Természetesen az üzemanyagot az önkormányzat biztosítja.

**5.)** **Pápakörnyéki Önkormányzatok Feladatellátó Társulás Társulási Megállapodás módosítása**

**Előadó: Horváth József Csaba polgármester**

**Horváth József Csaba polgármester**  megállapította, hogy a napirend anyagát a képviselők a meghívóval együtt kézhez kapták. (jkv. 5. melléklete) Javasolta a határozati javaslat elfogadását, kérte a képviselőket a szavazásra.

Nóráp Önkormányzat Képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**78/2023. (XI.23.) KT határozat**

Nóráp Község Önkormányzatának Képviselő-testülete a Pápakörnyéki Önkormányzatok Feladatellátó Társulása Társulási Megállapodásának 25. módosítását, valamint azt egységes szerkezetben az előterjesztés 1. és 2. melléklet szerinti tartalommal jóváhagyja.

A Képviselő-testület felhatalmazza a Társulás elnökét, hogy a Társulási Megállapodás törzskönyvi átvezetése kapcsán a technikai jellegű módosításokat saját hatáskörben végrehajtsa.

**Határidő:** Azonnal

**Felelős:** polgármester

**6.) 2024. évi belső ellenőrzési terv ismertetése, elfogadása2024. évi belső ellenőrzési terv ismertetése, elfogadása**

**Előadó. Horváth József Csaba polgármester**

**Horváth József Csaba polgármester** megállapította, hogy a napirend anyagát a képviselők a meghívóval együtt kézhez kapták. (jkv6. melléklete) Javasolta az ellenőrzési terv elfogadását.

Nóráp Önkormányzat Képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**79/2023. (XI.23.) KT határozat**

Nóráp Község Önkormányzatának Képviselő-testülete az Önkormányzat 2024. évi belső ellenőrzési tervét az előterjesztés szerint jóváhagyja.

Felkéri a képviselő-testület a polgármestert, hogy a döntésről a Pápakör-

nyéki Önkormányzatok Feladatellátó Társulását értesítse.

**Felelős:** polgármester

**Határidő:** azonnal

**7.) Karácsonyi csomagokról döntés**

**Előadó: Horváth József Csaba polgármestere**

**Horváth József Csaba** **polgármester** szóbeli előterjesztésben elmondta, hogy idén is szeretnének támogatást nyújtani a helyi családoknak karácsonyra. Javaslata, hogy a család létszámától függően differenciált támogatást nyújtsanak. Először gyűjtsék össze a kérelmeket – a beadási határidőt 2023. december 5-i határidővel javasolja meghatározni – majd a beérkezett kérelmek alapján döntsenek a támogatás összegéről, tekintettel arra, hogy az erre forditható összeg korlátozott.

A képviselők támogatták a javaslatot.

Nóráp község Önkormányzat Képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**80/2023. (XI.23.) KT határozat**

Nóráp község Önkormányzat Képviselő-testülete elhatározza, hogy a nórápi családok részére – a család létszámától függően – differenciált támogatást nyújt karácsonyi támogatásként.

Felkéri a képviselő-testült a polgármestert, hogy az igények fel- méréséről gondoskodjon. A kérelmek beadási határideje: 2023. december 5.

A támogatás összegéről a kérelmek beérkezése után döntenek.

**8.) Polgármesteri beszámolók:** településrendezési terv állása, normatív állami támogatás megvonása, MFP pályázat kondipark- beszámoló, SMB Leader pályázat (2022. évi falunapi támogatás) elszámolás állása, ünnepi díszkivilágítás, gázmérőcsere-konvektorok időszakos felülvizsgálata, Glied-Berke Barbara-(Dental fogászat) községi felajánlása, Márton nap értékelése, Országház látogatási ajánlatok ismertetése, temető tereprendezés, Groupama Biztosító ajánlatának elfogadása , Invitel szerződés és lakossági panaszok, kamerarendszer együttműködési megállapodás hiánya Nóráp E-on az ünnepi díszkivilágítás terve alapján, Virágos Magyarországért eredmény beszámolója

Napirendeket követően a polgármester beszámolt az aktuális ügyekről : településrendezési terv állásáról, a kondipark pályázatról, illetve a 2022. évi falunapi rendezvény támogatási összegének igényléséről, az ünnepi díszkivilágítási tervekről, temető tereprendezésről, a tervezett Országházi látogatás szervezéséről.

Értékelték a Márton napi rendezvényt.

Ismertette a Virágos Magyarországért pályázat eredményét, emlékplakettet és 1 db facsemetét kaptak.

Tájékoztatta a képviselőket, hogy Glied-Berke Barbara (Dentál fogászat) az önkormányzat által fizetendő díjból 2023. év második felére engedményt adott: a díj havi 50.000 Ft lenne, fél évre 300.000 Ft, ezzel szemben 2023. második félévre 150.000 Ft-ra mérsékli az ellátás díját. Ezen kívül a nórápi gyermekeket – korosztály szerint – megajándékozza fogápolási csomaggal.

Több napirend, hozzászólás nem volt, a polgármester a képviselő-testület ülését 20.30 órakor bezárta.

K.m.f.

Horváth József Csaba Kissné Szántó Mária

polgármester jegyző